Harrison Ford Akan Memainkan Peranan Sebagai General Thaddeus “Thunderbolt” Ross
Harrison Ford dilaporkan akan menggantikan tempat mendiang William Hurt dalam MCU dengan memainkan watak General Thaddeus “Thunderbolt” Ross. Pekara tersebut didedahkan wartawan Jeff Sneider dan kemudian disahkan laman hiburan SlashFilm. Menurut laporan, Ford akan muncul dalam filem Thunderbolts, yang sebelum ini diumumkan semasa Expo D23.  Watak Ross – yang sebelum ini dilakonkan oleh William Hurt sebelum kematian mendiang pada 2022 – telah muncl dalam beberapa filem MCU. Yang pertama, dalam filem tahun 2008 The Incredible Hulk, diikuti Captain America: Civil War, Avengers: Infinity War dan Avengers: Endgame, dan yang paling terbaru, Black Widow. Pekara ini masih belum disahkan Marvel Studios, tetapi jika laporan itu benar, ini merupakan satu lagi francais utama yang dibintangi Ford. Pelakon legenda itu sebelum ini telah muncul dalam beberapa francais popular seperti Star Wars, Indiana Jones dan Blade Runner.  Filem terbaru beliau adalah ansuran kelima francais Indiana Jones, yang dijadualkan tayangan pada Jun 2023.  Semasa panel Marvel Studios baru-baru ini di Expo D23, presiden Marvel Studios Kevin Feige mendedahkan barisan pelakon untuk filem Thunderbolts yang akan datang, yang akan menjadi pasukan yang kebanyakannya terdiri daripada penjahat dan antihero. Ia termasuklah Contessa Valentina Allegra de Fontaine (Julia Louis-Dreyfus), Red Guardian (David Harbour), Ghost (Hannah Jon-Kamen), Ejen AS (Wyatt Russell), Taskmaster (Olga Kerleynko), Yelena Belova/Black Widow (Florence Pugh ), dan The Winter Soldier (Sebastian Stan). Jake Schreier (Robot & Frank) akan mengarahkan filem itu berdasarkan skrip oleh penulis Black Widow, Eric Pearson. Filem ini dijadualkan tayangan pada 26 Julai 2024, sebagai sebahagian daripada Fasa 5 MCU. 